વડગામના ધારાસભ્ય અને દલિત નેતા જીગ્નેશ મેવાણીએ ગત રોજ નિવેદન આપ્યું હતું કે, ડૉ. બાબાસાહેબની જન્મજયંતિ નિમિત્તે ભાજપના કાર્યકરોએ બાબાસાહેબની પ્રતિમાને હાથ લગાવવા નહીં દઈએ. જે બાદ વડોદરામાં શહેર ભાજપ દ્વારા પોલીસના સહારે પ્રોટોકોલના ઓથા હેઠળ રેસકોર્ષ ખાતે આવેલી ડૉ. આંબેડકરની પ્રતિમાને પુષ્પાંજલિ કાર્યક્રમ કરવામાં આવ્યો હતો. જ્યારે દલિત કાર્યકરોને પોલીસે પ્રતિમા સુધી જતાં અટકાવ્યા હતા. જેના પગલે દલિત કાર્યકરોએ પોલીસ અને ભાજપ વિરોધી સૂત્રોચ્ચાર પણ કર્યા હતા.